**[TIL GRUPPEN: Denne skabelon til pressemeddelelse er tænkt som udsendelse til jeres lokalavis(er) ca. 2 uger før jeres arrangement.**

**Idéen med pressemeddelelsen er, at I får beskrevet jeres aktiviteter og arrangement, så I får en masse glade børn og forældre med – og at flere får kendskab til jer og jeres spejderarbejde. Hvis I laver en særlig aktivitet på familiespejderdagen, så husk at skrive et par linjer om det.**

**Sørg for at gennemgå alt i gult, så I får rettet navne, aktiviteter, tidspunkter, sted osv.**

**I skabelonen er der også inspiration til citater – disse er markeret i lyseblåt.**

**Det er også vigtigt at sende lokalvisen nogle gode fotos (enten egne eller link til [dds.dk/familiespejderfotos](https://dds.dk/familiespejderfotos)).**

**Som regel kan I finde kontakt til redaktionen via Google eller ved at kigge i seneste lokalavis. Giv gerne redaktionen et telefonopkald, umiddelbart før/efter I har sendt pressemeddelelsen, så de ved, den er der.]**

**NB: Bemærk, at der er to afslutninger i denne udgave – én for grupper med tilmelding og én for grupper uden. Husk at slette den afslutning, I ikke bruger :D**

Spejderne inviterer børnefamilier til en dag i det fri

Spejder er i fremgang hos børn og unge, og hos Bjørnegruppen fra Bjørnestrup vil man gerne have endnu flere med ud i det fri. Søndag den 22. maj inviterer spejderne derfor børnefamilier til en hyggelig dag med aktiviteter i naturen og mad over bål.

At klatre i træer, bygge huler og lave mad over bål er stadig populært blandt børn og unge, og spejdergrupperne rundt omkring i landet vokser hvert eneste år. Hos de lokale spejdere i Bjørnestup hilser man udviklingen velkommen, og søndag den 22. maj inviterer de derfor familier med børn i 3-6 års-alderen med til en dag med aktiviteter i naturen.

På dagen vil man bl.a. kunne opleve [en stor trægynge, sanselege, dyrequiz], ligesom der vil være [suppe lavet på brændenælder og æblepandekager stegt over bål.] Aktiviteterne foregår fra kl. 10-12 ved Bjørnegruppens Hytte i Bjørneskoven.

Dagen er en del af Det Danske Spejderkorps’ landsdækkende ’Familiespejderdag’, hvor spejdergrupper over hele landet inviterer børnefamilier ud for at snuse til det aktive udeliv.

Vil have flere børn og unge ud i naturen

For spejderne i Bjørnestrup er dagen samtidig led i en større ambition om at få flere børn, unge og voksne med ud i naturen, fortæller gruppeleder Fornavn Efternavn.

”Undersøgelser viser, at mange børn og unge aldrig har bygget en hule i naturen, sovet i telt eller kigget på stjerner. Vi vil gerne give flere børn og unge mulighed for at få del i de fantastiske oplevelser og det fællesskab, man oplever som spejder. Hos os laver vi aktiviteter i naturen, som er bygget op, så hver enkelt spejder oplever, at der er brug for netop hans eller hendes kompetencer”, fortæller Fornavn Efternavn.

Aktiviteter, hvor mor og far kan være med

Et af fokusområderne for spejderne i Bjørnestrup hedder familiespejder. Her tilbyder spejderne aktiviteter i naturen, hvor forældre sammen med deres børn mellem 3 og 6 år kan lave mad over bål, blive kloge på insekterne i skovbunden og udforske den lokale natur. Fornavn Efternavn fortæller, at mange børnefamilier gerne vil være sammen om deres fritidsaktiviteter, og her er familiespejder en oplagt mulighed.

*[AFSLUTNING #1 (HVIS I* ***IKKE*** *HAR TILMELDING)]*

Tilmelding ikke nødvendig

Hvis du og din familie har lyst til at deltage i Familiespejderdagen, møder I bare op ved spejdernes hytte på Bjørneskoven 10 kl. 10. Tilmelding er ikke nødvendig.

På spejdernes hjemmeside [www.](http://www.)bjørnegruppen.dk kan du læse mere om aktivitetsdagen. Du kan også finde flere lokale arrangementer på familiespejderdag.dk.

Storebjørn-spejderne er en gruppe under Det Danske Spejderkorps.

*[AFSLUTNING #2 (HVIS I* ***HAR*** *TILMELDING)]*

Sådan deltager I

Hvis du og din familie har lyst til at deltage i Familiespejderdagen, kan du tilmelde jer [på storebjørn.dk / ved at skrive til [store@bjoern.dk](mailto:store@bjoern.dk)].

På spejdernes hjemmeside [www.](http://www.)bjørnegruppen.dk kan du læse mere om aktivitetsdagen. Du kan også finde flere lokale arrangementer på familiespejderdag.dk.

Storebjørn-spejderne er en gruppe under Det Danske Spejderkorps.

KONTAKT OG FOTOS:

* For mere info, kontakt gruppeleder Fornavn Efternavn på tlf. 12345678 eller mail [gruppeleder@bjørnegruppen.dk](mailto:gruppeleder@bjørnegruppen.dk)
* Hent pressefotos på [dds.dk/familiespejderfotos](http://dds.dk/familiespejderfotos) (kreditering står i filnavn).
* Bjørnegruppen er en spejdergruppe med 70 medlemmer. Man kan starte som spejder som 3-årig. Læs mere på bjørnerupspejderne.dk.

FAMILIESPEJDERDAGEN:

* HVAD: Arrangement med aktiviteter i naturen for 3-6-årige og deres forældre
* HVOR: På Bjørnegruppens grund, Bjørnevej 10, 1010 Bjørnestrup
* HVORNÅR: søndag d. 22. maj kl. 10-12.
* PRIS: x